Nr. C 230/6 De Europæiske Fællesskabers Tidende 28.8.87 
Forslag til Rådets direktiv om samordning af love og administrative bestemmelser vedrørende 
anvendelsen af EF-reglerne for fremgangsmåderne med hensyn til indgåelse af offentlige ind­
købs-, bygge- og anlægsaftaler 
KOM(87) 134 endelig udg. 
(Forelagt af Kommissionen den l.juli 1987) 
(87/C 230/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af De Eu­
ropæiske Økonomiske Fællesskab, særlig artikel 100 A, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I konklusionerne fra Det Europæiske Råd i Bruxelles 
den 29. og 30. marts og i Milano den 28. og 29. juni 
1985 omtales det interne marked; 
der er udarbejdet en hvidbog om gennemførelse af det 
interne marked, og der fremhæves navnlig et behov for 
en mere effektiv indsats med henblik på tilsyn med over­
holdelsen af fællesskabsbestemmelserne vedrørende of­
fentlige aftaler; 
Kommissionen forelagde den 19. juni 1986 en medde­
lelse om offentlige aftaler og kontrakter i Fællesskabet 
(KOM(86) 375 endelig udg.); 
EF-reglerne vedrørende offentlige aftaler, særlig direktiv 
71/305/EØF og direktiv 77/62/EØF O, indeholder ikke 
specifikke bestemmelser, som kan sikre en effektiv kon­
trol med anvendelsen heraf; 
de kontrolmekanismer vedrørende denne anvendelse, 
som findes såvel på nationalt plan som på fællesskabs­
plan, er ikke tilstrækkelige til at sikre en streng overhol­
delse af fællesskabsbestemmelserne på dette område, in­
den en overtrædelse af disse bestemmelser er uoprettelig; 
en adgang til på fællesskabsplan at konkurrere om of­
fentlige aftaler forudsætter en betydelig udvidelse af ga­
rantierne for gennemsigtighed og ikke-forskelsbehand-
ling, og, for at der kan opnås en faktisk virkning, er det 
vigtigt, at der effektivt og hurtigt skrides ind over for 
eventuelle overtrædelser, som begås i forbindelse med 
indgåelsen af offentlige aftaler; 
(') Direktiv 71/305/EØF vedrørende fremgangsmåden ved Ind­
gåelse af Offentlige Bygge- og Anlægskontrakter (EFT nr. L 
185 af 16. 8. 1971). 
Direktiv 77/62/EØF vedrørende fremgangsmåden ved Ind­
gåelse af Offentlige Indkøbsaftaler (EFT nr. L 13 af 15. 1. 
1977), ændret ved direktiv 80/767/EØF (EFT nr. L 215 af 
18. 8. 1980). det forhold, at der i en række medlemsstater ikke eller i 
utilstrækkelig grad findes effektive administrative eller 
retslige klagemuligheder, afholder virksomheder i Fælles­
skabet fra at forsøge sig hos ordregivende myndigheder i 
de pågældende lande, og det er derfor vigtigt, at ved­
kommende medlemsstater råder bod på dette forhold ved 
at indføre passende klagemuligheder; 
da procedurerne for indgåelsen af offentlige aftaler kun 
strækker sig over en kort periode, er det vigtigt, at den 
kompetente administrative myndighed eller domstol har 
beføjelse til at træffe retssikrende foranstaltninger, så den 
bl.a. kan afbryde proceduren for indgåelsen af en aftale 
eller udskyde iværksættelsen af en afgørelse, som måtte 
være truffet af den ordregivende myndighed; 
det er væsentligt, at Kommissionen i en administrativ sag 
eller en retssag kan gøre den almene fællesskabsinteresse 
og fællesskabsbestemmelsernes korrekte anvendelse gæl­
dende; 
den særlige karakter, som overtrædelserne af EF-
reglerne vedrørende offentlige aftaler har, sammenholdt 
med den korte periode, som procedurerne for indgåelsen 
af disse aftalter strækker sig over, nødvendiggør hastebe­
handling af sådanne overtrædelser; 
det er derfor vigtigt, at Kommissionen får mulighed for i 
en begrænset periode at stille proceduren for indgåelsen 
af en aftale i bero, så at en uoprettelig skade, som en 
ulovlig tildeling af en sådan kontrakt kunne medføre, 
kan undgås — 
UDSTEDT FØLGENDE DIREKTIV: 
Artikel 1 
1. Medlemsstaterne træffer de nødvendige foranstalt­
ninger for at sikre, at der på ethvert stadium i procedu­
ren for indgåelsen af offentlige aftaler findes effektive 
administrative og/eller retslige klagemuligheder, som 
kan føre til: 
— annullering af afgørelser, som er truffet af ordre­
givende myndigheder, som defineret i EF-reglerne 
vedrørende offentlige aftaler, og som i forhold til en 
entreprenør eller leverandør, der deltager i en proce­
dure for indgåelsen af en offentlig indkøbs-, bygge-
eller anlægsaftale, indebærer en overtrædelse af Fæl­
lesskabets og/eller de nationale bestemmelser vedrø­
rende offentlige aftaler; 
— samt erstatning til entreprenører eller leverandører, 
der har lidt skade. 
28.8.87 De Europæiske Fællesskabers Tidende Nr. C 230/7 
2. Ved de i stk. 1 fastsatte foranstaltninger skal den 
kompetente administrative myndighed eller domstol til­
lægges beføjelser til inden for de kortest mulige frister at 
træffe retssikrende foranstaltninger, herunder afgørelser 
om afbrydelse af den pågældende procedure for indgåel­
sen af en offentlig aftale og om udskydelse af iværksæt­
telsen af en af den ordregivende myndighed truffen af­
gørelse. 
3. Den kompetente administrative myndighed eller 
domstol kan bl.a. træffe følgende afgørelser: 
— under anvendelse af tvangsbøder påbyde fjernelse af 
tekniske, økonomiske eller finansielle specifikationer, 
der er indeholdt i dokumenter vedrørende indkal­
delse af bud, i udbudsbetingelser eller i andre former 
for kontraktsdokumenter, og som indebærer forskels­
behandling; 
— annullere ulovlige afgørelser og tilkende den kræn­
kede virksomhed skadeserstatning for omkostnin­
gerne ved overflødige undersøgelser, tabt vinding 
eller spildte muligheder. 
Artikel 2 
Medlemsstaterne sikrer Kommissionen mulighed for at 
intervenere i en verserende administrativ eller retslig sag, 
som omhandlet i artikel 1, med henblik på at gøre den 
almene fællesskabsinteresse gældende og sikre overhol­
delsen af de gældende EF-regler vedrørende indgåelse af 
offentlige indkøbs-, bygge- og anlægsaftaler. 
Artikel 3 
Kommissionen kan i hastetilfælde stille en igangværende 
procedure for indgåelse af en aftale i bero i en periode, 
der ikke kan overstige tre måneder. Artikel 4 
1. En beslutning herom kan træffes på ethvert stadium 
i proceduren for indgåelse af en aftale, når der er kon­
stateret en klar og åbenbar overtrædelse, bl.a. i følgende 
tilfølde: 
a) manglende offentliggørelse af udbuddet i De Europæi­
ske Fællesskabers Tidende; 
b) uretmæssig anvendelse af de særlige fremgangsmåder 
for indgåelse af aftaler; 
c) fastsættelse af administrative, finansielle, økonomiske 
eller tekniske bestemmelser, der er uforenelige med 
fællesskabsretten i udbudsbekendtgørelsen (lokal 
tidende og EFT) eller i et andet dokument, der inde­
holder betingelserne for indgåelse af aftalen; 
d) en med EF-reglerne uforenelig udelukkelse af en en­
treprenør eller leverandør fra enhver deltagelse i afta­
len. 
2. Beslutningen om at stille sagen i bero meddeles til 
den ordregivende myndighed samt til den medlemsstat, 
som denne henhører under. Kommissionen kan offentlig­
gøre beslutningen i De Europæiske Fællesskabers Tidende. 
Artikel 5 
Senest den .... træffer medlemsstaterne de nødvendige 
foranstaltninger for at efterkomme dette direktiv. De 
meddeler Kommissionen teksten til de vigtigste nationale 
love eller administrative betemmelser, som de udsteder i 
henhold til dette direktiv. 
Artikel 6 
Dette direktiv er rettet til medlemsstaterne.